CELEX: C2007/269/53
Language: sl
Date: 2007-11-10 00:00:00
Title: Zadeva C-396/07: Predlog za sprejetje predhodne odločbe, ki ga je vložilo Korkein oikeus (Finska) 27. avgusta 2007 – Mirja Juuri proti Fazer Amica Oy

10.11.2007   
            
            
               SL
            
            
               Uradni list Evropske unije
            
            
               C 269/30
            
         Predlog za sprejetje predhodne odločbe, ki ga je vložilo Korkein oikeus (Finska) 27. avgusta 2007 – Mirja Juuri proti Fazer Amica Oy
   (Zadeva C-396/07)
   (2007/C 269/53)
   Jezik postopka: finščina
   Predložitveno sodišče
   Korkein oikeus (Finska).
   Stranki v postopku v glavni stvari
   
      Tožeča stranka: Mirja Juuri.
   
      Tožena stranka: Fazer Amica Oy.
   Vprašanji za predhodno odločanje
   
               1)
            
            
               Ali je treba člen 4(2) Direktive Sveta 2001/23/ES (1) razlagati tako, da mora država članica v primeru, ko je delavec sam odpovedal pogodbo o zaposlitvi zaradi znatnega poslabšanja delovnih pogojev, do katerih je prišlo zaradi prenosa podjetij, v svojem pravnem redu zagotoviti delavcu pravico do denarne odškodnine od njegovega delodajalca, enako kot v primeru, če je delodajalec nezakonito odpovedal pogodbo o zaposlitvi, ob upoštevanju dejstva, da je delodajalec v smislu člena 3(3) Direktive spoštoval kolektivno pogodbo, ki je zavezovala odstopnika in zagotavljala boljše delovne pogoje delavcu le do njenega izteka, in da je poslabšanje delovnih pogojev posledica tega izteka?
            
         
               2)
            
            
               Če odgovornost delodajalca, določena z Direktivo, ni tako obsežna, kot je navedeno v točki 1, ali jo je treba vseeno uveljaviti, na primer s plačilom plač in drugih ugodnosti odpovednega roka, ki ga mora delodajalec spoštovati?
            
         
      (1)  Direktiva Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov (UL L 82, str. 16).